Virkelig Tromsø

Virkelig Tromsø er et gatemagasin som selges på gata i Tromsø av vanskeligstilte personer. De fleste er rusmiddelavhengige, men det kan også være mennesker som vil selge det av andre årsaker. Virkelig ble første gang utgitt i desember 2005. Det har siden utkommet med 5–6 utgaver i året, og har nå et opplag på 12 til 14 000. Bladet har rundt 120 registrerte selgere. Trond Schjefstad var ansvarlig redaktør 2005-2009. Siden 2009 har Eirik Junge Eliassen vært ansvarlig redaktør.

Det finnes over 200 gatemagasiner i verden, hvorav de fleste, inkludert Virkelig, er tilsluttet International Network of Street Papers (INSP). Foruten i Tromsø finnes det i Norge gatemagasiner i Oslo (=Oslo), Bergen (Megafon), Trondheim (Sorgenfri), Kristiansand (Klar), Asker og Bærum (Grip Dagen), Rogaland (ASFALT) og Bodø (Ekko).

Referanser

Eksterne lenker 
 Nettstedet til Virkelig
 International Network of Street Papers (INSP)

Norske gatemagasiner
Kultur i Tromsø
Publikasjoner etablert i 2005